CELEX: 62010FN0114
Language: mt
Date: 2010-11-04 00:00:00
Title: Kawża F-114/10: Rikors ippreżentat fl-l 4 ta’ Novembru 2010 — Bowles et vs BĊE

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/37
            
         Rikors ippreżentat fl-l4 ta’ Novembru 2010 — Bowles et vs BĊE
   (Kawża F-114/10)
   2011/C 55/69
   Lingwa tal-kawża: il-Franċiż
   
      Partijiet
   
   
      Rikorrenti: Carlos Bowles et (Frankfurt am Main, il-Ġermanja) (rappreżentanti: L. Levi u M. Vandenbussche, avukati)
   
      Konvenut: Bank Ċentrali Ewropew
   
      Suġġett
   
   L-annullament tad-dikjarazzjonijiet tas-salarju tar-rikorrenti ta’ Jannar tal-2010 u tax-xhur ta’ wara, sa fejn dawn japplikaw żieda fis-salarju ta’ 2 %, wara l-eżerċizzju ta’ aġġustament tas-salarji għall-2010, kif ukoll il-kumpens għad-danni materjali subiti mir-rikorrenti.
   
      Talbiet tar-rikorrenti
   
   
               —
            
            
               jannulla d-dikjarazzjonijiet tas-salarju ta’ Jannar 2010 u tax-xhur ta’ wara sa fejn dawn applikaw żieda fis-salarju ta’ 2 %, bil-għan li japplikaw żieda ta’ 2,1 % kkalkulata abbażi ta’ aġġustament ta’ 3,6 % lill-Kummissjoni;
            
         
               —
            
            
               sa fejn huwa meħtieġ, jannulla d-deċiżjonijiet li ċaħdu t-talbiet għal eżami mill-ġdid u l-ilmenti mressqa mir-rikorrenti;
            
         
               —
            
            
               jikkumpensa lir-rikorrenti għad-dannu materjali tagħhom li jikkonsisti fid-differenza bejn iż-żieda fis-salarju ta’ 2 % mogħtija b’mod irregolari minn Jannar tal-2010 u dik ta’ 2,1 % li huma kellhom ikunu intitolati għaliha, jiġifieri żieda fis-salarji ta’ 0,1 % fix-xahar minn Jannar tal-2010 u fil-benefiċċji finanzjarji dderivati l-oħra kollha (fosthom id-drittijiet tal-pensjoni). Fuq dawn l-ammonti għandhom jiġu miżjuda l-interessi sa mid-data rispettiva li fiha kienu pagabbli sal-ħlas effettiv tagħhom, ikkalkulati abbażi tar-rati stabbiliti mill-Bank Ċentrali Ewropew għat-tranżazzjonijiet prinċipali tiegħu ta’ finanzjament mill-ġdid, applikabbli matul il-perijodu kkonċernat, miżjuda b’żewġ punti;
            
         
               —
            
            
               jikkumpensa d-dannu subit fir-rigward tal-kapaċità tal-akkwist stabbilit ex aequo et bono u provviżjorjament bħala EUR 5 000 għal kull rikorrent;
            
         
               —
            
            
               jikkumpensa d-dannu morali tagħhom, evalwat ex aequo et bono bħala EUR 5 000 għal kull rikorrent;
            
         
               —
            
            
               jikkundanna lill-Bank Ċentrali Ewropew għall-ispejjeż.